**Zápis**

**z 1. zasadnutia Redakčnej rady mestských novín Námestovčan (k č. 1/2019)**

**Termín rokovania**: 29. 1. 2019

Prítomní novozvolení členovia RR, ktorých na svojom zasadnutí 23. januára 2019 zvolilo mestské zastupiteľstvo: za poslancov - Peter Kolada, Róbert Sládek, Marián Grígeľ – ospravedlnený - SC

za verejnosť – Eva Kapičáková, Ján Kozoň – ospravedlnený – SC

za MsÚ - Ivan Veljačik, Marián Kasan

za redakciu – Anna Lajmonová

hostia: Milan Hubík – primátor mesta

**Program**: 1. privítanie a oboznámenie sa členov RR s náplňou člena RR, so Štatútom mestských novín Námestovčan, informácia o ďalších zákonoch a dokumentoch, ktorými sa riadia tvorcovia a členovia RR novín Námestovčan

2. voľba predsedu redakčnej rady na obdobie 2019 - 2022

3. rozdelenie kompetencií/zodpovednosti za tematické okruhy v novinách pre členov RR a dohľad nad tým, aby oblasť, za ktorú ten-ktorý člen RR zodpovedá, v novinách neabsentovala, aby boli noviny tematicky vyvážené

4. schválenie harmonogramu vydávania novín Námestovčan na rok 2019 (dvojmesačník)

5. oboznámenie sa so systémom práce na vydaniach novín v nadväznosti na termíny zasadnutí redakčnej rady, redakčných uzávierok a pod.

6. návrh nového systému práce na vydaní novín – editor - redaktor/spolupracovníci-dopisovatelia – redaktor-grafik – tlačiareň – prepravca – distribútor

7. rôzne

**K bodu 1**: Prítomní poslanci informovali o snahe zmeniť aktuálny štatút novín, s čím má následne súvisieť aj budúce obsadenie redakčnej rady a obsahová štruktúra novín

**K bodu 2**: Za predsedu redakčnej rady z dvoch kandidátov z radov poslancov MsZ so záujmom kandidovať na funkciu predsedu RR (podľa štatútu novín môže byť predsedom RR volený kandidát iba z poslancov MsZ, zvolených do RR), vzhľadom na to, že poslanec R. Sládek nemal záujem kandidovať za predsedu RR (pretože podľa jeho slov je v RR iba dočasne, do obdobia, kým MsZ neprijme nový Štatút mestských novín Námestovčan) bol väčšinou hlasov zvolený Peter Kolada (3 hlasy za, 1 sa zdržal, 1 bol proti).

**K bodu 3**: Vzhľadom na to, že v RR má dôjsť po zmene štatútu k personálnym zmenám a tiež preto, že niektorí členovia sa nestotožnili s týmto tradičným postupom rozdelenia kompetencií, o tomto bode bolo rokovanie RR prerušené.

**K bodu 4**: Členovia RR boli informovaní o návrhu vydaní dvojmesačníka Námestovčan s týmito termínmi:

1. Vydanie: 28. 2 2019, uzávierka 15. 2. 2019
2. Vydanie: 17. 4. 2019, uzávierka 8. 4. 2019
3. Vydanie 28. 6. 2019, uzávierka 18. 6. 2019
4. Vydanie 25. 9. 2019, uzávierka 16. 9. 2019
5. Vydanie 16. 11. 2019, uzávierka 5. 11. 2019
6. Vydanie 20. 12. 2019, uzávierka 9. 12. 2019

Vzhľadom na snahu členov RR za MsZ o úpravu štatútu novín do termínu prvého vydania Námestovčana a zároveň z dôvodu spravodajského pokrytia rokovania MsZ (27. 2. 2019) bol navrhnutý nový termín 1. vydania novín na 6. 3. 2019 s termínom uzávierky 21. 2. 2019 a následným rokovaním RR.

O plánovaných termínoch 2. – 6. vydania novín rozhodne najbližšie zasadnutie RR.

**K bodu 5**: Členovia RR boli, kvôli predstave o zaužívanom systéme práce, informovaní o toku prác na vydaní novín z hľadiska časového a obsahového plnenia.

**K bodu 6**: Na základe návrhu zodpovednej redaktorky, v snahe o obohatenie obsahovej štruktúry novín, by bolo vhodné rozdeliť súčasnú prácu v redakcii na prácu editorskú a prácu redakčnú s tým, že všetky práce, týkajúce sa vydavateľskej činnosť by vykonávala editorka/A. Lajmonová a tvorivú činnosť (písanie článkov z „terénu“ – z mesta, teda o živote občanov mesta Námestovo) by robil redaktor/redaktorka, resp. spolupracovníci-dopisovatelia. V prípade editora, redaktora, resp. spolupracovníkov-dopisovateľov by malo ísť o zmluvnú spoluprácu.

**K bodu** 7: Členovia RR sa zaujímali o financovanie vydávania novín, výšku príjmov z inzercie, výšku ceny tlače a pod. a v tej súvislosti navrhli zriadiť pre tvorcov – autorov článkov - honorárový fond. Príjmy z inzercie novín sú príjmami mesta a ročne dosahujú cca výšku 1,5 až 3-násobku nákladov jedného vydania novín, sú závislé od druhu volieb v tom-ktorom roku i aktivity jednočlennej redakcie novín na získavaní inzercie.

Vzhľadom na bohatý obsah programu RR niektoré jeho body neboli prerokované kompletne a RR sa k nim vráti v nasledujúcich rokovaniach.

Zapísala: Anna Lajmonová

19. 2. 2019